Държавен вестник, бр. 47, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  47
в сила решения на съдебните институции на 
Европейския съюз. Длъжността се степенува в 
три групи, подредени в низходящ ред – съот­
ветно главен правителствен процесуален агент, 
старши правителствен процесуален агент и пра­
вителствен процесуален агент, като се вземат 
предвид обхватът и обемът на изпълняваната 
от тях дейност.
(5) Длъжностите „главен архитект“ и „гла­
вен инженер“ са свързани с осъществяването 
на определени с нормативен акт функции в 
общинската администрация.
(6) Длъжността „юрисконсулт“ е свързана с 
осъществяването на процесуално представител­
ство на съответния орган на държавната власт 
или юридическото лице, както и с изразяването 
на становища или с разработването на предло­
жения за решения на правни проблеми, свързани 
с дейността на съответната администрация.
(7) Длъжността „счетоводител“ е свързана с 
осъществяването на определени с нормативни 
актове функции по счетоводната дейност и 
отчетност в съответната администрация.
(8) Длъжността „стажант-аташе в Минис­
терството на външните работи“ е свързана с 
оказването на съдействие и подпомагане на по-
високите длъжностни нива в дипломатическата 
служба чрез събиране и систематизиране на 
информация, с проучването и обобщаването на 
различни практики; с придобиването на начален 
опит и познания в дипломатическата служба.
(9) Длъжността „социален работник“ се степе­
нува в 3 групи, подредени в низходящ ред – съ­
ответно „главен социален работник“, „старши 
социален работник“ и „социален работник“:
1. длъжността „главен социален работник“ 
е свързана с разработването на експертни ана­
лизи и с изготвянето на становища, свързани с 
предоставянето на помощи и социални услуги, 
с определянето на подходите и необходимите 
ресурси за предоставянето на помощи и соци­
ални услуги, с планирането на необходимите 
действия, с осигуряването на координация на 
всички служители, работещи в екипа, и пред­
ставителите на външните отговорни институ­
ции, с проследяването на отделните етапи по 
предоставянето на помощта или социалната 
услуга; главният социален работник предла­
га решения с висока степен на сложност и 
носи пряка отговорност за извършваните от 
него действия във връзка с изпълнението на 
длъжността;
2. длъжността „старши социален работник“ 
е свързана с обработването на документи, с 
проучването, изготвянето на анализи и пред­
лагането на решения, с предоставянето на 
помощи и социални услуги, с поддържането 
на регистри и бази данни и с администра­
тивното обслужване на граждани; старшият 
социален работник носи пряка отговорност за 
извършваните от него действия във връзка с 
изпълнението на длъжността;
3. длъжността „социален работник“ е свър­
зана със събирането и систематизирането на 
информация, с обработката на бази данни във 
връзка с предоставянето на помощи и социални 
услуги, при подпомагане на дейността на по-
високите длъжностни нива, с регистрацията и 
техническата обработка на документи; социал­
ният работник може да осъществява дейности 
по административното обслужване; длъжността 
„социален работник“ се заема само по трудово 
правоотношение.
(10) Длъжностите по ал. 6 и 7 се степенуват 
в 3 групи, подредени в низходящ ред – съответ­
но главен, старши и младши, като се вземат 
предвид обхватът и обемът на изпълняваната 
от тях дейност.
(11) Извън длъжностите по ал. 1 – 10 в 
администрацията могат да се създават и други 
посочени в Класификатора длъжности, когато 
това е предвидено в закон.“
7. В чл. 8:
а) алинеи 1 и 2 се изменят така:
„(1) Експертните длъжности със спомагател­
ни функции са „главен специалист“, „старши 
специалист“, „младши специалист“, като тях­
ното изпълнение е свързано с подпомагането 
и осигуряването дейността на служителите на 
ръководна длъжност, както и на служители, 
заемащи длъжности в по-високи длъжностни 
нива в съответната администрация.
(2) Длъжността „главен специалист“ е свърза­
на с техническата обработка на документите, с 
практическото прилагане на законодателството, 
със систематизирането на информация и с ад­
министративното обслужване. Главният специ­
алист носи пряка отговорност за извършваните 
от него действия във връзка с изпълнението на 
длъжността и осигурява професионални съвети 
на младшите специалисти.“;
б) създава се нова ал. 3:
„(3) Длъжността „старши специалист“ е свър­
зана с техническата обработка на документите, 
с практическото прилагане на законодателство­
то, със систематизирането на информация и с 
административното обслужване.“;
в) създава се ал. 4:
„(4) Длъжността „младши специалист“ е 
свързана с изпълнението на общи спомагател­
ни функции, с набирането и обработването на 
информация, с регистрирането на документи 
и с административното обслужване.“;
г) досегашната ал. 3 става ал. 5.
8. В чл. 9 ал. 1 се изменя така:
„(1) Техническата длъжност „изпълнител“ е 
свързана с техническото обслужване и подпо­
магането на дейността на администрацията и/
или на други служители.“
9. Член 10 се отменя.
10. В чл. 12:
а) в ал. 1:
аа) в т. 3 думите „на Народното събрание“ 
и запетаята след тях се заличават;